Kārlis V Hābsburgs

Kārlis V (; dzimis  Gentē, miris  Justes klosterī Estremadurā), bija Hābsburgu dinastijas Svētās Romas impērijas ķeizars (1519—1556) un Austrijas lielhercogs (1519—1521), kā arī pirmais apvienotās Spānijas karalis (1519—1556) kā Karloss I (). Viņam bija arī Romiešu karaļa, Itālijas karaļa un Burgundijas hercoga tituls (pēdējais no tiem ļāva valdīt Hābsburgu Nīderlandē).
Viens no sava laika varenākajiem valdniekiem Eiropā. Tieši vai pastarpināti valdīja mūsdienu Spānijā, Beļģijā, Nīderlandē, Dienviditālijā, Austrijā un Vācijā.

 Dzīvesgājums 

1516. gadā viņš kļuva par pirmo apvienotās Spānijas karali, kam priekšnoteikums bija viņa vecvecāki mātes līnijā Kastīlijas Izabella I un Aragonas Ferdinands II. Spānijā valdīja kopā ar māti Huanu Trako, kura sirga ar mentālu saslimšanu. Tādējādi Kārlis V kļuva par valdnieku arī Kastīlijai piederošajās Amerikas kolonijās un Dienviditālijā (Neapolē, Sicīlijā, Sardīnijā), pār kuru valdīja Aragona. Pēc vectēva Maksimiliāna I nāves 1519. gadā Kārlis tika izvēlēts par Svētās Romas imperatoru.

Kārlis V prata vairākas valodas un uzskatīja sevi par visas kristīgās pasaules svarīgāko valdnieku. Viņa laikā spāņu konkistadori Ernans Kortess un Fransisko Pisarro iznīcināja attiecīgi Acteku impēriju un Inku impēriju Amerikā. Kārļa V valdīšanas laikā Hābsburgu monarhija kļuva par vēsturē pirmo Transatlantijas impēriju. Savas valdīšanas laikā Kārlis V karoja ar Franciju un Osmaņu impēriju.

Cenšoties iznīdēt Vācijā aizsākušos reformāciju, pēc Augsburgas miera Kārlis V bija spiests atteikties no troņa.

 Ārējās saites 

Kategorija:1500. gadā dzimušie
Kategorija:1558. gadā mirušie
Kategorija:Austrumflandrijā dzimušie
Kategorija:Hābsburgu dinastija
Kategorija:Spānijas monarhi
Kategorija:Svētās Romas impērijas imperatori
Kategorija:Vācijas karaļi
Kategorija:Sicīlijas karaļi
Kategorija:Austrijas valdnieki